# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **S.C.RAFFLES ENERGY S.R.L. BUCURESTI**, cu sediul în Str.MARESAL ALEXANDRU AVERESCU NR. 15A, Bucureşti Sectorul 1, , înregistrată la APM Suceava cu nr. 3445/03.04.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului.*

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.07.2018, că proiectul Conducta aductiune de la sonda 1 Bainet propus a fi amplasat în extravilanul loc. Fratautii Noi, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 3, lit. b;

In conformitate cu criteriile din anexa nr. 3 la Hotărârea Guvernului nr. 445/2009 :

**1.Caracreristicile proiectului**:

a)Marimea proiectului: Pentru realizarea obiectivului este necesară o suprafaţă de 8945 m2 teren extravilan( 8422 mp-neproductiv si 523 mp arabil). Lucrările propuse pentru evacuarea producţiei de gaze a sondei de exploatare 1 Băineț la grupul de sonde Bilca E III-1 sunt:

* legături la capul de erupţie al sondei;
* realizarea unei conducte de aducţiune gaze Ø114,3x7,1mm de la sondă la conducta de aducțiune gaze existentă a sondei 1 Climăuți, în lungime de cca 2,236 m și cuplarea în această conductă.

Suprafata totala afectata de lucrari este de 8945 mp, teren situat in intravilanul si extravilanul comunei Frătăuții Noi, patrimonial public al comunei Fratautii Noi, judetul Suceava si proprietati particulare, pentru ocuparea temporara a acestora exista contracte de închiriere. Terenul nu este inclus in zona de protectie a monumentelor istorice si nici in reteaua ecologica Natura 2000. Asupra terenului nu s-a instituit nici-un fel de regim special conform P.U.G.

 Traseul conductei traverseaza terenuri agricole, conducta va fi amplasata subteran , sub cota de inghet si nu intalneste cursuri de ape.

În urma calculelor de dimensionare la presiune interioară, în care s-a ţinut seama şi de coroziunile în timp, pentru transportul gazelor de la sonda1 Băineț la conducta de aducțiune gaze existentă a sondei 1 Climăuți, s-a ales teavă de conductă SMLS (diam ext x grosime) 114,3 x 7,1 mm, tip L290 N PSL2, conform ISO 3183, izolata (cu polietilena de inalta densitate) 3LPE (HDPE), cu izolatie tip N-v (foarte intarita), grosime izolatie 1,8 mm, conform DIN 30670, conectarea tevilor se va face prin sudura (3 coordoane de sudura), care vor fi verificate cu radiatii penetrante si lichide penetrante, iar in cazul unor neconcordante, sudurile se vor reface. La final capetele sudate for fi izolate (in site) cu acelasi tip de izolatie ca si tevile. Conducta va fi ingropata sub adancimea de inghet (1-1,3m). Conducta este proiectata sa aibe o durata medie de functionare 20 ani.

b)Cumularea cu alte proiecte: Amplasamentul conductei de aductiune de la sond 1 Bainet se afla intr-o zona de exploatari petroliere in care este prezenta sonda 1 Climauti la cca. 1 km si sonda 1 Vicsani la cca. 1,7 km. Impactul generat de conducta si de sondele din zona amplasamentului este nesemnificativ, in zona neexistând semne de afectare a factorilor de mediu, astfel ca impactul cumulativ al sondelor proiectate cu sondele din zona este nesemnificativ. Pentru evitarea unor posibile depăsiri a limitelor admisibile care pot afecta factorii de mediu, la sonde se iau măsuri de protectiea mediului pentru fiecare factor de mediu in parte, masuri de prevenire a poluarii accidentale, masuri in cazul unei poluari accidentale. Masurile si dotarile pentru protectia factorilor de mediu fac parte din fluxul tehnologic adoptat pentru forajul sondei. Conducta va fi amplasata subteran , sub cota de inghet si nu intalneste cursuri de ape.

c)Utilizarea resurselor naturale: nu este cazul.

*Modul de asigurare a utilitatilor:*

Alimentarea cu apă: Alimentarea cu apa potabila a personalului care deserveste instalatia de foraj se va realiza prin achizitionare (de catre contractorul lucrarilor) de apa potabila imbuteliata in PET-uri de plastic.

Procesul tehnologic este proiectat a se realiza in sistem inchis. In aceste conditii, in timpul functionarii normale, fluidele vehiculate nu intra in contact direct cu nici o sursa naturala sau artificiala de apa. Pe perioada de realizare a proiectului nu rezulta ape uzate.

d)Productia de deseuri: Deşeurile reciclabile (deseuri metalice, ambalaje de hartie si carton, plastice, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

|  |  |  |
| --- | --- | --- |
| **Tipul deseului:** | **Cod:** | **Cantitate** |
| Deseuri de ambalaje  | 15 01 | 200 Kg |
| Deseuri menajere | 20 03 01 | 150 Kg |
| Deseuri metalice | 17 04 05 | 500 Kg |
| Deseuri biodegradabile | 20 01 08 | 10 Kg |
| Deseuri material plastice | 20 01 08 | 20 Kg |

e)Emisiile poluante, inclusiv zgomotul si alte surse de discomfort: Amplasamentul conductei este situat in extravilanul comunei, la distanta fata de receptorii protejati - locuinte, nefiind o sursa de poluare fonica. Lucrarile vor avea impact nesemnificativ asupra calitatii atmosferei in zona de lucru.

Dupa executarea lucrarilor de montare a conductei se vor executa lucrari de refacere a amplasamentului si de redare la starea initiala a acestuia. Redarea terenului agricol la starea iniţială de folosinţă se va face după pozarea conductei în şanţ: se va acoperi cu sol în ordinea inversă săpării, prin compactare cu maiul, urmând ca stratul vegetal să revină în poziţia de început redându-se în circuitul natural toată suprafaţa afectată de lucrări. Vehiculele si utilajele folosite vor fi indepartate de pe amplasament, platforma organizarii de santier va fi dezafectata, permitând revenirea la folosinta anterioara. Deseurile generate vor fi eliminate de pe amplasament si transportate de o firma autorizata catre un depozit conform.

**2. Localizarea proiectului**:

2.1Utilizarea existenta a terenului Locaţia proiectată a conductei este amplasată in extravilanul comunei Fratautii Noi.

Accesul la obiectiv se face din DJ 291A Fratautii Noi-Climauti. Conform certificatului de urbanism nr. 18/2018 terenul este proprietatate personae fizice, inchiriat la SC RAFFLES ENERGY SRL, categoria de folosinta a terenului fiind arabil.

2.2.Relativa abundenta a resurselor natural din zona, utilitatea si capacitatea regenerative a acestora:nu este cazul.

2.3 Capacitatea de absorbţie a mediului, cu atenţie deosebită pentru*:*

a) zonele umede –nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e)ariile clasificate sau zone protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în extravilanul com. Fratautii Noi.

**3. Caracteristicile impactului potenţial**

a). Extinderea impactului, aria geografică şi numărul de pesoane afectate– lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

b). Natura transfrontieră a impactului – lucrările propuse nu au efecte transfrontieră;

c). Mărimea şi complexitatea impactului - impactul va fi redus, atât pe perioada execuţiei proiectului, cât şi în perioada de funcţionare.

d). Probabilitatea impactului – impact redus, pe perioada de execuţie şi în perioada de funcţionare a obiectivului;

e). Durata, frecvenţa şi reversibilitatea impactului– impact redus, pe perioada de execuţie şi în perioada de funcţionare a obiectivului

**Lucrari necesare organizarii de santier:** Antreprenorul va asigura dotarile minim necesare organizarii de santier: grup sanitar ecologic;cabina vestiar muncitori;spatiu de depozitare deseuri colectate, prevazut cu habe etanse pentru colectarea deseurilor lichide sau semilichide si pentru depozitarea deseurilor feroase voluminoase sau a resturilor de beton contaminat cu hidrocarburi.Constructorul va lua toate masurile care se impun pentru a inlatura eventualele riscuri in ceea ce priveste protectia si securitatea muncii.

Este interzisa efectuarea oricaror lucrari de reparatii/intretinere a utilajelor de lucru in cadrul organizarii de santier. Orice astfel de lucrari se vor efectua in ateliere specializate, autorizate conform cerintelor legislative. De asemenea, este interzisa alimentarea cu carburanti a masinilor de lucru in cadrul organizarii de santier.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 18/2018 emis de Primaria com. Fratautii Noi.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011.

-deşeurile reciclabile (deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

La finalizarea investiţiei titularul are obligaţia de a solicita emitereaautorizaţiei de mediu

 II. Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **Gheorghe ALDEA**

 Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu